1. Nurodykite guminių bortų 1000x250x40mm spalvą ir kiekius atskiroms spalvoms, jeigu bortai numatyti skirtingų spalvų.
Atsakymas: prisegami kiekiai, pateikiamos techninės specifikacijos:
	      geltonos spalvos, RAL 1012
	m
	82,20

	      raudonos spalvos, RAL 2008
	m
	165,00

	      mėlynos spalvos, RAL 5012
	m
	51,60



2. Pateikite PVC bortų specifikacijas (aukštis, kiti matmenys, spalva ir pan.).
Atsakymas: pateikiama techninė specifikacija.

3. Pateikite PVC korio specifikacijas (korio aukštis, spalva ir pan.).
Atsakymas: pateikiama techninė specifikacija.

4. Pateikite dviračių stoginės specifikacijas (matmenys, stogo-sienų medžiaga, įranga viduje, montavimo būdas ir pan.).
Atsakymas: stoginė gamyklinis gaminys. Pridedama apibendrinta techninė specifikacija.

5. Nurodykite tikslų numatomų sodinti želdinių kiekį pagal medžiagų ir gaminių lentelėje pateiktas rūšis, nes sąnaudų žiniaraštyje nurodytas kiekis 50-100 vnt.
Atsakymas: numatoma 100 vnt. krūmų. 
	Gražiažiedė veigelė (Weigela florida)
	vnt.
	25

	Veigelė gražiažiedė (lot. Weigela florida) Red Prince
	vnt.
	25

	Sedula baltoji (Cornus alba) 'ELEGANTISSIMA'
	vnt.
	25

	Lanksva japoninė (Spiraea japonica) 'Shirobana'
	vnt.
	25


Krūmų vietos ir išdėstymo principas sprendžiamas atskirai rengiamais darbo brėžiniais arba projekto laida A (kuri esant poreikiui būtų rengiama). Įsivertinti reikalingus duobės iškasimą, kompostą/ derlingos žemės kiekį, mulčą, vandenį laistymui. 

6. Nurodykite dydžio reikalavimus sodinamiems želdiniams.
Atsakymas: pridedama techninė specifikacija, sodmenų kokybės reikalavimai.

7. Projekte nurodyta:
[image: ]
[image: ]

Pateikite atraminės sienutės iškėlimo, naujų atraminių sienučių ir panduso įrengimo detalizacijas (brėžinius, pjūvius ir pan.), nes konstrukcijų dalies nepateikėte. 
Atsakymas: supaprastintu projektu pateikiami preliminarūs kiekiai, atskirai gali būti rengiami darbo brėžiniai, detalizacijos. 

8. Pateikite detalius reikalavimus automobilių pravažiavimo kontrolės sistemai. Kokias funkcijas ji turėtų atlikti?
Atsakymas: pridedamos techninės specifikacijos. Projekte yra numatytos vietos automobilių pravažiavimui pro kontrolės sistemą. Elektroninių ryšių ir elektros maitinimo sprendimai, funkcijos derinamas vietoje su naudotoju ir užsakovu.

9. SP dalies brėžinyje Nr. 2163 - SP - SP – 03 pavaizduoti trys kelio užtvarai (vienas ties įvažiavimu į kiemo aikštelę 4a ir automobilių stovėjimo aikštelę 3a, kiti du – ant esamo asfaltuoto įvažiavimo. Sąnaudų žiniaraštyje nurodytos dvi automobilių pravažiavimo kontrolės sistemos. Kiek sistemų su užtvarais numatyta įrengti? 
Atsakymas: projekte numatytos dvi kontrolės sistemų vietos. Viena pro kurią reikalinga tik įvažiuoti, o dvi, kur reikalinga kontrolė dviem eismo kryptims. Dėl šio klausimo derinama vietoje su naudotoju ir užsakovu. Pridedama standartinė techninė specifikacija.

10. Kas detalizuos elektros energijos tiekimo sprendimus automobilių pravažiavimo kontrolės sistemoms (pakeliamiems užtvarams)? Sąnaudų žiniaraštyje nurodyta: 


[image: ]
Atsakymas: derinti su naudotoju ir užsakovu arba parengti atskirą projektą šių sprendinių įgyvendinimui.

11. Vaikų, paauglių ir suaugusiųjų žaidimų įranga: medžiagų kiekių žiniaraštyje nurodyta 20 vnt. o planuose bei pavyzdžiuose – 14 vnt. Patikslinkite, kuris kiekis teisingas.
Atsakymas: 
	Vaikų, paauglių ir suaugusiųjų žaidimų įranga
	vnt.
	18


Dalis įrangos bus daugiau nei vienas vnt., žiūrėti pridedamame plane su medžiagų ir gaminių aprašymais „Sklypo planas žaidimų įrangai.pdf“. Visos įrangos kiekius ir vietas tikslinti su užsakovu ir gamintoju/ tiekėju. 

12. Medžiagų ir gaminių pavyzdžiuose įrenginių pateikiama po kelis pavyzdžius, kurių kainos ženkliai skiriasi. Nurodykite konkrečiai, kuris iš įrenginių Nr. 7 ir Nr. 8 numatytas šiam objektui? 
Atsakymas: plane „Sklypo planas žaidimų įrangai.pdf“ pateikiami kiekiai. Kiekius ir vietas tikslinti su užsakovu ir gamintoju/ tiekėju.

13.  Automobilių stovėjimo aikštelėje 3y plane parodytos guminės ratų atmušos. Sąnaudų kiekių žiniaraščiuose jos neįtrauktos. Pateikite numatytų rengti atmušų specifikacijas (matmenys, spalva ir pan.) ir kiekius.
Atsakymas: pateikiamos techninės specifikacijos, bei kiekiai.
	Automobilių ratų atmušos
	vnt.
	60



14. Pateikite guminių bortų 1000x250x40mm įrengimo detalę.
Atsakymas: tai yra specifiniai gaminiai, vadovautis gamintojo, tiekėjo rekomendacijomis.

15. Medžiagų ir gaminių pavyzdžiuose pavaizduoti 6 skirtingi suoliukai ir 3 skirtingos šiukšliadėžės. SP dalies medžiagų kiekių žiniaraštyje nurodyta įrengti 77 suoliukus ir 21 šiukšliadėžę. Detalizuokite sąnaudų kiekių žiniaraštį, nurodydami numatytų įrengti suoliukų ir šiukšliadėžių kiekius kiekvienam pateiktam pavyzdžiui.
16. Prašome patikslinti kiek ir kokių suoliukų ir šiukšliadėžių numatoma įrengti, kadangi pateikti keli skirtingi tipai ?
Atsakymas į 15 ir 16 klausimus: pagal sudėties žiniaraštį, pateikiama techninė specifikacija.

17. Ar įrenginiai pagal amžiaus grupes ir treniruokliai bus rengiami tokių spalvų, kaip parodyta pavyzdžiuose? Jei ne tokių spalvų, nurodykite spalvų kodus.
Atsakymas: pagrindinė spalva – pilka, RAL design system plus 000 40 00, kitos spalvos detalėms ar mechanizmams geltona RAL design system plus 080 80 80 ir šviesiai pilka RAL design system plus 080 70 05. Pagal amžiaus grupes išskyrimas nenumatomas, jeigu bus numatyta derinti pagal amžiaus grupes parengti atitinkamus patikslinimus laidoje A (kuri esant poreikiui būtų rengiama).

18. susisiekimo dalis:
18.1. Techninėje specifikacijoje nurodyta, kad šiuo pirkimu neperkami stovėjimo aikštelės Nr. 3i ir pėsčiųjų takų Nr. 2n bei 2o įrengimo darbai. Kadangi neįrengiama aikštelė 3i, tai kur ves takai šalia jos, pažymėti numeriais 2i bei 2f ir numeriu nepažymėtas takas vakarinėje aikštelės pusėje?
Atsakymas: supaprastintame projekte skaidymas etapais nenumatytas, projektas vykdomas visa apimtimi. Tam tikros teritorijos dalys gali būtų įrengimos etapais/ dalimis, tikslinti laidos A metu (kuri esant poreikiui būtų rengiama).

18.2 Sąnaudų žiniaraščio 2.1, 2.3 ir 2.4 nurodyta, kad pervežimo atstumus nurodo užsakovas/statytojas. Nurodykite, kur ir kokiais atstumais turės būti transportuojami gruntai aukščiau išvardintose eilutėse.
Atsakymas: jei iškiltų toks poreikis, tiekėjas turi įsivertinti grunto transportavimą iki 5 km atstumu į užsakovo nurodytą aikštelę. 

18.3. Kur numatyta sandėliuoti ar išvežti (kokiu atstumu) nukastą esamos dangos konstrukciją? (sąnaudų žiniaraščio 2.2 eilutė)
Atsakymas: tiekėjas turi įsivertinti statybinio laužo išvežimo išlaidas. 

19. Projekto žiniaraščiai sudaryti įtraukiant šiuo pirkimu neperkamų statinių 3i, 2n ir 2o darbų kiekius. Prašome pateikti atnaujintus darbų kiekių žiniaraščius su išminusuotais neperkamų statinių darbų kiekiais ( ardymas, žemės darbai, bortai, dangos ir t.t.), kad visi tiekėjai galėtų vienodai įsivertinti.
Atsakymas: vadovautis patikslinta technine specifikacija, kad šiuo pirkimu nėra perkamos automobilių stovėjimo aikštelės Nr. 3l plotas – 1611,20 m² ir pėsčiųjų takų Nr. 2n – 41,30 m², Nr. 2o – 31,50 m²  statybos darbai. Tiekėjas teikdamas pasiūlymą šių darbų nevertina, kurie yra suprojektuoti supaprastintame projekte „Viešosios erdvės įrengimo žemės sklype (unikalus Nr. 8867-0012-0032), Rusnės g. 1, Šilutės mieste projektas“.

20. Po statiniu 3i suprojektuoti lietaus nuotekų tinklai. Prašome nurodyti neperkamų darbų kiekius.
Atsakymas: tiekėjas lietaus nuotekų tinklų įrengimą turi įsivertinti, nevertinta kietų dangų įrengimo. 

21. Ar tiekėjams reikia įsivertinti atkuriamąja želdinių vertę?
Atsakymas: nereikia. 

22. Prašome pateikti suoliukų, šiukšliadėžių, dviračių stovų, dviračių stoginių, vaikų žaidimo aikštelių apsauginių tvorelių, vaikų žaidimo įrenginių, treniruoklių technines specifikacijas.
Atsakymas: pateikiamos specifikacijos. 

23. Prašome nurodyti kiek ir kokių suoliukų perkama (be atlošo, su atlošu, gultai, vingiuoti)
Atsakymas: pagal sudėties žiniaraštį 71 vnt, pateikiama patikslinta specifikacija.

24. Prašome nurodyti kiek ir kokių šiukšliadėžių perkama.
Atsakymas: pagal sudėties žiniaraštį 21 vnt, pateikiama patikslinta specifikacija.

25. Darbų kiekių žiniaraštyje - Krūmų sodinimas 50-100 vnt. Prašome patikslinti kiekį, nurodant rūšį.
26. Taip pat želdinių skyriuje rašoma: "Krūmų sodinimas 50-100 vnt." Kiek vienetų krūmų vertintis?
Atsakymas į 25 ir26 klausimus: 100 vnt., pavadinimai: 
	Gražiažiedė veigelė (Weigela florida)

	Veigelė gražiažiedė (lot. Weigela florida) Red Prince

	Sedula baltoji (Cornus alba) 'ELEGANTISSIMA'

	Lanksva japoninė (Spiraea japonica) 'Shirobana'


Visi tikslinimai dėl vietos ir išdėstymo atliekami supaprastinto projekto laidoje A (kuri esant poreikiui būtų rengiama).

27. Sklypo sutvarkymo dalies darbų kiekių žiniaraštyje, skyrius Kiti darbai, nurodytas gruntas. Prašome patikslinti ar nurodyta kiekį reikia nukasti ar atsivežti.
Atsakymas: vadovautis projekto 2.1. SP dalimi, puslapis 16 „Sklypo sutvarkymo techninės specifikacijos“.

28. Brėžiniuose žymima, jog reikalingi automobilių ratų atmušėjai, tačiau darbų kiekių žiniaraštyje nėra tokios pozicijos. Prašome nurodyti kiek vienetų reikalinga.
Atsakymas: numatomos ratų atmušos – 60 vnt., pridedama specifikacija.

29. Koks vaikų žaidimo įrenginys, ar treniruoklis pavaizduotas (pažymėta geltona rodykle ir apvesta)? Prie objekto parašytas 15 numeris, šiuo numeriu žymimas batutas, kurio sutartinis ženklas yra apskritimas. Gal tai vienas iš treniruoklių, tokio sutartinio ženklo nėra žymėjimuose. Prašome patikslinti.
[image: ] [image: ]

Atsakymas: pridedamas patikslintas planas su medžiagų ir gaminių aprašymais „Sklypo planas žaidimų įrangai.pdf“.


30. SP dalies projekte 6 psl. skyriuje želdiniai rašoma: "Statybos aikštelei reikalingas (pievų) atstatymas/atsėjimas (kuokštiniai eraičinai, trumpašakniai eraičinai) 1500 m2" . Ar teisingai suprantame, kad reikės atstatyti visą plotą su dirvožemiu ir užsėti veja? Be to, kiek įsivertinti kuokštinių ir trumpašaknių eraičinų?
Atsakymas: taip, reikės atstatyti visą plotą su dirvožemiu ir užsėti veja, vadovautis projekto 2.1. SP dalis, puslapis 36-37 „Želdinių įrengimas“.

31. Taip pat patikslinkite eilutę SP dalyje: "Vaikų, paauglių ir suaugusiųjų žaidimų įranga 20 vnt.". Nurodykite konkrečių įrenginių kiekius, pvz.: balansinės supynės 2 vnt., laipynė 1 vnt. ir t.t.
Atsakymas: žiūrėti atsakymą į 11 klausimą.

32. SP projekto 7 psl. skyriuje gruntas rašoma: "Augalinis gruntas 0,15 m (90 m3) ir gruntas 0,5 m (810 m3)". Prašome patikslinti, kur ir koks gruntas bus naudojamas, kokius darbus vertintis rangovui? Ar tai vietoje esantis gruntas ar reikia įsivertinti atvežtinį? Kokia grunto rūšis eilutėje gruntas 0,5m?
[bookmark: _Hlk212210267]Atsakymas: vadovautis projekto 2.1. SP dalimi, puslapis 16 „Sklypo sutvarkymo techninės specifikacijos“.

33. S dalies projekto žiniaraštyje, 37 psl. parašyta: "demontuojama betoninių trinkelių ir plytelių danga, gatvės ir vejos bortai". Ar galite patikslinti kokių matmenų esamos trinkelės ir plytelės, koks jų kiekis, taip pat ir su bortais. Norime tiksliai įsivertinti betono atliekų tonažą.
Atsakymas: tiekėjas gali nuvykti į vietą adresu Rusnės g. 1, Šilutės mieste ir kaip savo srities profesionalas įsivertinti matmenis bei kiekius.

34. S dalies projekte, 39 psl. 8 skyriuje rašoma apie drenažo įrengimą. Patikslinkite ar drenažo įrengimui atskirai vertintis tranšėjų kasimą, ar tai jau yra įvertinta prie žemės darbų skyriaus?
Atsakymas: įvertinta prie žemės darbų.

35. Kadangi vaikų žaidimo įrenginiai konkrečiai neduoti, SP dalyje , brėžinyje- Įrenginių planas - 2163 - SP - SP - 03, neaiški įrenginių numeracija (kartu ir kiekis) . Pvz Nr.15 yra įgilinamas batutas Pagal numeraciją yra 4 vnt, bet pagal sutartinius ženklus yra 3 vnt. O įrenginio numeriu Nr.14 iš viso nėra? Prašome patikslinti įrenginių kiekį.
Atsakymas: žiūrėti atsakymą į 11 klausimą.

36. Automobilių pravažiavimo kontrolės sistema - parašyta- elektros energijos tiekimo sprendimai detalizuojami atskiru projektu, ir/ar vietoje, ir/ar pagal tiekėjo reikalavimus.
Ar Rangovas privalo įskaičiuoti į pasiūlymą šios dalies projekto parengimą? Ar privalo įskaičiuoti į pasiūlymą šios dalies elektros atvedimą iki kontrolės sistemos?
Atsakymas: tiekėjas teikdamas pasiūlymą įsivertina visas išlaidas susijusias su automobilių pravažiavimo kontrolės sistemos įrengimu.

37. Projekte yra pastaba ,kad "Inžinerinės įrangos kiekiai tikslinami atskirose projekto dalyse, skaičiuoti be žemės ir įrengimo darbu, preliminarūs".
Kaip matome DKŽ kiekiai yra duoti preliminarūs ne tik žemės darbams , bet ir įrangai . Klausimas- tai Rangovas laimėjęs konkursą ir atsiradus papildomai įrangai, bet ir žemės darbams galės prašyti papildomų darbų?
Atsakymas: darbai „preliminarūs“ reiškia darbus be mechanizmų, nupjaustymų ir užlaidų, rangovas turi pats įsivertinti, inžinerinės įrangos kiekius vertinti pagal projektą.

38. Tiekėjas , siūlantis gumines dangas, prašo pateikti guminių dangų spalvų RAL kodus.
Atsakymas: žiūrėti atsakymą į 1  klausimą.

39. Projekto sklypo plano dalyje medžiagų ir gaminių pavyzdžių lentelėje nurodyti kelių tipų suolai, gultas. Prašome pateikti patikslintą kiekių žiniaraštį ir nurodyti kiek ir kokio tipo suoliukų numatoma įrengti.
Atsakymas: žiūrėti atsakymus į 15-16, 22, 23 klausimus.

40. Projekto sklypo plano dalyje medžiagų ir gaminių pavyzdžių lentelėje nurodytos kelių tipų šiukšliadėžės. Prašome pateikti patikslintą kiekių žiniaraštį ir nurodyti kiek ir kokio tipo šiukšliadėžių numatoma įrengti.
Atsakymas: žiūrėti atsakymus į 15-16 ir 24 klausimus.

41. Ar reikia numatyti pašalintų ir nugenėtų medžių išvežimą, utilizavimą?
Atsakymas: Rangovas turi įviertinti želdynų ir želdinių pjovimo, pašalinimo, genėjimo, atkūriamosios vertės įkainius. 

42. Kur bus įrengiami guminiai bortai, kokia įrengimo detalė?
Atsakymas: žiūrėti atsakymus į 1, 2 klausimus.

43. Prašome pateikti dviračių stoginių techninę specifikaciją, nurodant medžiagiškumą, tikslius parametrus. Ar stoginė uždaro ar atviro tipo, ar dviračių stovai įeina į komplektaciją ar įrengiami atskirai. Kokie dviračių stovai.
[bookmark: _Hlk212464352]Atsakymas: žiūrėti atsakymą į 4  klausimą.

44. Prašome pateikti automobilių pravažiavimo kontrolės sistemos techninę specifikaciją.
Atsakymas: žiūrėti atsakymą į 8 klausimą.

45. Prašome pateikti atraminės sienutės (detalė E, 2163- SP-D-02) konstruktyvinį sprendinį.
Atsakymas: žiūrėti atsakymą į 7  klausimą.

46. Ar nesidubliuoja vejos atsodinimo darbai (Sklypo sutvarkymo ir susisiekimo dalyse).
Atsakymas: vertinti pagal susisiekimo dalies kiekius.

47. Techninėje specifikacijoje nurodyta
"Pastaba: pažymime, kad šiuo pirkimu nėra perkamos automobilių stovėjimo aikštelės Nr. 3i plotas – 581,90 m² ir pėsčiųjų takų Nr. 2n – 41,30 m², Nr. 2o – 31,50 m² statybos darbai. Tiekėjas teikdamas pasiūlymą šių darbų nevertina, kurie yra suprojektuoti supaprastintame projekte „Viešosios erdvės įrengimo žemės sklype (unikalus Nr. 8867-0012-0032), Rusnės g. 1, Šilutės mieste projektas“.
Atsižvelgiant į tai, kad šioje vietoje taip pat suprojektuoti ir apšvietimo tinklai bei nuotekų šalinimo tinklai, prašome pateikti patikslintus žiniaraščius, kad visi tiekėjai galėtų teisingai įsivertinti numatytus darbus:
- susisiekimo dalies darbų kiekių žiniaraštį.
- elektros darbų ir medžiagų kiekių žiniaraštį.
- nuotekų šalinimo darbų ir medžiagų kiekių žiniaraštį.
Atsakymas: Atsakymas: pažymime, kad buvo patikslinta techninė specifikacija ir šiuo pirkimu nėra perkamos automobilių stovėjimo aikštelės Nr. 3l plotas – 1611,20 m² ir pėsčiųjų takų Nr. 2n – 41,30 m², Nr. 2o – 31,50 m² statybos darbai. Tiekėjas teikdamas pasiūlymą šių darbų nevertina, kurie yra suprojektuoti supaprastintame projekte „Viešosios erdvės įrengimo žemės sklype (unikalus Nr. 8867-0012-0032), Rusnės g. 1, Šilutės mieste projektas“.



48. Projekto susisiekimo dalies aiškinamajame rašte nurodyta, kad:
"Šiame projekte geologiniai tyrimai nėra vertinami, todėl įrenginėjant gatvės dangos konstrukcijas papildomai reikia įvertinti sankasos gruntų geologinę sandarą ir esant būtinybei numatyti viršutinio sankasos sluoksnio pakeitimą arba sankasos viršutinio sluoksnio apdorojimą panaudojant rišiklius (žr. Projekto TS 2.9 ir 2.10 skyrius).
"Rangovas prieš atlikdamas statybos darbus turi atlikti papildomus šurfus. Jei atlikus šurfus paaiškėjo, kad esamą gruntą sudaro durpės ar kiti silpnieji gruntai juos reikia pašalinti ir įrenginėti gatvės sankasą kaip nurodyta ĮT ŽS 17 "Automobilių kelių žemės darbų atlikimo ir žemės sankasos įrengimo taisyklių" ir MN GEOSINT ŽD 13" Geosintetikos naudojimo žemės darbams keliuose metodiniai nurodymai".
"Rangovas gali naudoti kitas sankasos gerinimo technologijas, kaip pvz., gruntų apdorojimą naudojant rišiklius – gruntų sustiprinimą, gruntų pagerinimą. Rangovas pasirinkdamas darbo metodą turi užtikrinti įrengtos žemės sankasos stabilumą...".
Tiekėjui žinoma, kad šioje vietoje galimai vyrauja, silpni, drėgni ir vandeningi gruntai su organinio grunto intarpais ir pan., kuriems esant gali būti sunku arba neįmanoma pasiekti užduotų stiprumo rodiklių.
Neskaitant to projekte geologiniai tyrimai nebuvo atlikti ir neaišku kuo remiantis buvo suprojektuotos dangų įrengimo konstrukcijos, kuo remiantis grindžiamas sprendinių parinkimas ir šių darbų pirkimas. Todėl pirkimo techninė specifikacija ir projektinis sprendinys neapibrėžia aiškių darbų apimčių, palikta vietos galimoms interpretacijoms ir kaip alternatyva rinktis kitus pagrindo įrengimo ir stiprinimo metodus ar būdus. Pirkime Tiekėjams nėra aišku ar reikia įtraukti geologinių tyrimų atlikimo būtinybę, tinkamumo bandymų laboratorijoje ir t.t., kurie aprašyti projekto dokumentacijoje. Tai skaido atsakomybę, neleidžia tiekėjams vienodai pagrįsti savo pasiūlymų ir kelią riziką dėl nežinomų darbų apimčių.
Taip pat nurodoma įsivertinti gruntinio vandens pažeminimo būtinybę. Tačiau nėra jokių duomenų projekte apie hidrogeologines sąlygas šioje vietovėje. Perkamų darbų apimtis didelė, o visų aukščiau minėtų darbų papildomas vertinimas didinti darbų atlikimo kaštus tiekėjui.
VPĮ reikalauja, kad techninė specifikacija apibūdintų perkamų darbų savybes tiksliai, be dviprasmybių, užtikrintų tiekėjų lygiavertę dalyvavimo galimybę ir nediskriminuotų.
Atsižvelgdami į tai prašome:
a) Pateikti aiškų patikslinimą (papildymą) techninei specifikacijai ir projektiniam sprendiniui, kuriame:
•būtų nurodyta ar IGG tyrimai numatyti (ir jei taip – ar atlikti) ar ne;
•jei tyrimų nėra – argumentuotai pateikti sprendimą (kokiu pagrindu) ir nurodyti, kaip bus tiksliai nustatomos darbų apimtys ir kiekiai (grunto keitimas, stabilizacija, papildomi darbai);
•būtų įtrauktas apimčių keitimo mechanizmas (pvz., papildomos apimtys, keitimas darbo metodikos atveju) su aiškiais mechanizmo kriterijais;
b) Paaiškinti procedūrą, kaip tiekėjai turi įvertinti riziką, susijusią su geotechnika, ir kaip tai paveiks jų pasiūlymą;
c) Užtikrinti, kad dokumentacija neštų minimalų rizikos perdavimą tiekėjui, o apimtų pakankamai informacijos, kad konkurencija būtų tikra ir tiekėjai galėtų pasiūlyti pagrįstus ir konkurencingus pasiūlymus.
Atsakymas: Geologiniai (IGG) tyrimai esamai geologinei sandarai nebuvo numatyti ir nebuvo atlikti šio projekto rengimo etape. Projektiniai sprendiniai parengti remiantis analogiškų objektų geotechnine patirtimi ir prielaidomis, kad sankasos pagrindo gruntai yra silpni, F3 klasės, t. y. netinkami sankasos įrengimui be papildomų konstrukcinių priemonių.
Rangovas turi teisę, tačiau ne prievolę, atlikti papildomus geologinius (IGG) tyrimus savo sąskaita prieš pradedant darbus, siekiant patikslinti faktinę gruntų sudėtį ir savybes. Nustačius, kad faktiniai gruntai yra tinkami arba geresni nei vertinta projekte (pvz., F1–F2 klasės), leidžiama taikyti paprastesnius konstrukcinius sprendinius (pvz., mažesnio storio konstrukcinius sluoksnius ar alternatyvias technologijas), suderinus su užsakovu ir projekto vadovu.

Jei papildomi tyrimai neatliekami, darbo apimtys ir kiekiai (grunto keitimo, stabilizacijos, sutankinimo ir kt.) nustatomi pagal projektinius sprendinius, t. y. remiantis F3 grunto klase.
Apimčių keitimo mechanizmas: nustačius faktinius nukrypimus (geresnį arba blogesnį gruntą) pagal IGG tyrimus arba faktinius darbo metu gautus duomenis, darbų apimtys ir technologijos gali būti tikslinamos. 
Rizikos įvertinimas: Tiekėjai pasiūlymus rengia pagal projektinius duomenis, numatančius F3 klasės gruntus. Rangovas gali atlikti papildomus tyrimus ir, esant geresnėms sąlygoms, optimizuoti sprendinius. Taip užtikrinama, kad projektas grindžiamas atsargia (konservatyvia) prielaida, bet išlieka lankstus, o tiekėjui perduodama rizika tikėtina minimali.
Visi statybos metu atlikti pakeitimai ir patikslinimai turi būti fiksuojami projekto A laidoje.

49. Kokia maksimali suma numatyta šiam pirkimui?

Atsakymas: 2 000 000,00 Eur su PVM

50. Papildomai informuojame, kad prie pirkimo dokumentų 2025-10-21 pridėtas 5 priedas EBVP.

51. Atsižvelgiant į pateiktus atsakymus į klausimus, pridedamus papildomus ir patikslintus dokumentus, nukeliamas pasiūlymų pateikimo terminas iki 2025-11-07.


Viešųjų pirkimų komisija.

